Акты Тургенева

«Акты Тургенева» (; ) — серыйнае выданне дакументаў па гісторыі Расіі і суседніх краін (у тым ліку ВКЛ і Рэч Паспалітая). Падрыхтавана і выдадзена рускім гісторыкам і археографам А. І. Тургеневым у 2 тамах у Санкт-Пецярбургу ў 1841—1842 гадах.

 Змест 
У выданні апублікаваны дакументы з Ватыканскага тайнага архіва, а таксама з рымскіх, англійскіх і французскіх архіваў і бібліятэк. Мова дакументаў пераважна лацінская, сустракаюцца таксама дакументы на французскай, англійскай, італьянскай, нямецкай, грэчаскай і польскай мовах.

Храналагічны ахоп:
 Том 1: 1075—1584 гады.
 Том 2: 1231—1719 гады.

Сярод апублікаваных матэрыялаў:
 папскія булы і лісты папаў рымскіх да вялікіх князёў літоўскіх Гедзіміна, Ягайлы, Вітаўта;
 данясенні папскіх нунцыяў і легатаў;
 інструкцыі дыпламатам і паслам (напрыклад, С. Герберштэйну, А. Пасевіна);
 дыпламатычная перапіска, лісты Івана Грознага, Стэфана Баторыя;
 творы замежных аўтараў пра Расію.

Дакументы асвятляюць працэс заключэння Берасцейскай уніі (1596), адносіны Рэчы Паспалітай з Расіяй, Інфлянцкую вайну (1558—1582), вайну Рэчы Паспалітай з Расіяй 1609—1618 гадоў і іншыя падзеі.

 Дапаўненні 
У 1848 годзе, ужо пасля смерці ўкладальніка, Археаграфічная камісія выдала працяг серыі — «Дапаўненні да Актаў гістарычных, якія адносяцца да Расіі. Сабраны ў замежных архівах і бібліятэках» ().

 Крыніцы 

 Літаратура 


 Спасылкі 


Катэгорыя:Выданні гістарычных крыніц
Катэгорыя:Кнігі 1841 года
Катэгорыя:Археаграфія
Катэгорыя:Крыніцы па гісторыі Расіі
Катэгорыя:Крыніцы па гісторыі Вялікага Княства Літоўскага